text: [{"text_idx": "#000001", "text": "Putin: 300.000 hermenn afturat kalla\u00f0ir inn"}, {"text_idx": "#000002", "text": "\u2013 Vesturheimurin ynskir at oy\u00f0ileggja Russland, seg\u00f0i russiski forsetin i\u0301 r\u00f8\u00f0u fyri russisku tjo\u0301\u00f0ini i\u0301 morgun"}, {"text_idx": "#000003", "text": "Russiski forsetin, Vladimir Putin (Mynd: EPA)"}, {"text_idx": "#000004", "text": "Russiski forsetin, Vladimir Putin hevur undirskriva\u00f0 eini herbu\u0301gvingarbo\u00f0 til russiska herin. Ta\u00f0 bo\u00f0a\u00f0i hann fra\u0301 i\u0301 r\u00f8\u00f0u, sum hann helt fyri russisku tjo\u0301\u00f0ini i\u0301 morgun."}, {"text_idx": "#000005", "text": "Talan er um eina lutvi\u0301sa herbu\u0301gving, sigur hann i\u0301 fyrstu r\u00f8\u00f0u si\u0301nari fyri russiska fo\u0301lkinum, si\u0301\u00f0an innra\u0301sin i\u0301 Ukraina byrja\u00f0i i\u0301 februar. Hetta merkir, at 300.000 hermenn u\u0301r tiltaksmanningini ver\u00f0a kalla\u00f0ir inn."}, {"text_idx": "#000006", "text": "Russiski forsetin seg\u00f0i i\u0301 r\u00f8\u00f0u si\u0301nari, at Vesturheimurin ynskir at oy\u00f0ileggja Russland og hevur roynt at gj\u00f8rt ukrainska fo\u0301lki\u00f0 til kano\u0301nf\u00f8\u00f0i. Eisini seg\u00f0i hann, at russiska stjo\u0301rnin fer at skaffa fi\u0301gging til at \u00f8kja um va\u0301pnaframlei\u00f0sluna."}, {"text_idx": "#000007", "text": "Russiski verjuma\u0301lara\u0301\u00f0harrin, Sergei Shoigu sigur, samb\u00e6rt DR, at 5.937 russiskir hermenn eru dripnir i\u0301 Ukraina. Eisini sigur hann, at ta\u00f0 er ney\u00f0ugt vi\u00f0 fleiri hermonnum fyri at verja marki\u00f0 millum Ukraina og Russland umframt tey \u00f8kini, sum Russland hevur \"bjarga\u00f0\" \u2013 tey \u00f8kini i\u0301 Ukraina, sum Russland hevur hertiki\u00f0."}]